**Csongrád Város Polgármesterétől**

Száma: Ref/1-8/2021 M

Témafelelős: Szepesi Dóra

***ELŐTERJESZTÉS***

***Csongrád Városi Önkormányzat Képviselő-testületének***

***hatáskörében eljáró Polgármester döntéséhez***

**Tárgy:** A Művelődési Központ és Városi Galéria igazgatói pályázatának elbírálása

A Kormány az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 478/2020. (XI. 3.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, veszélyhelyzetben a települési önkormányzat képviselő-testületének feladat-és hatáskörét a polgármester gyakorolja.

Mindezekre figyelemmel, a következőket terjesztem elő:

A Csongrád Városi Önkormányzat Képviselő-testülete a 112/2020. (X.29.) önkormányzati határozatával felhatalmazást adott pályázat kiírására a Művelődési Központ és Városi Galéria intézményvezetői tisztségének betöltésére. A benyújtott pályázatok elbírálása érdekében a 39/2020. (X.30.) EMMI rendelet 6. §-a alapján szakértelemmel rendelkező bizottság létrehozása volt szükséges. Az 5 tagú bizottság tagjai Cseri Gábor alpolgármester, Bartókné Vincze Zsuzsa, Laczkó Zsolt képviselők, Dr. Juhász László jegyző és Bak Lajos közművelődési szakértő (Nyilvántartási szám: 2.3.1/1146-2/2005.)

A pályázat benyújtásának határidejéig, 2020. november 30-ig három pályázat érkezett.   
2021. január 4-én az egyik pályázó visszavonta pályázatát. A közművelődési szakértő véleménye alapján a másik két pályázat közül az egyiket érvénytelennek kellett nyilvánítani, mivel a pályázó a beadott pályázati anyaga alapján nem felelt meg a *39/2020. EMMI rendelet „***3. §** (1) bekezdésében foglaltaknak.

A benyújtott pályázatok, és a szakértői vélemény alapján a bizottság **Dr. Hörömpöliné Víkor** **Katalint** javasolja az intézményvezetői álláshely betöltésére. A pályázati kiírásban foglaltaknak a jelentkező mindenben megfelel, az intézménynél eddig végzett munkája és az általa felvázolt szakmai elképzelései alkalmassá teszik a vezetői poszt betöltésére. A vezetői megbízás időtartama öt évre szól.

**Határozati Javaslat**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, a képviselő-testület feladat-és hatáskörében eljárva, az alábbi döntést hozom:

A Művelődési Központ és Városi Galéria igazgatójának 2021. március 1. napjától **Dr. Hörömpöliné Víkor Katalint** bízom meg 2026. február 28-ig terjedő időtartammal, változatlan bérezés mellett.

**Erről jegyzőkönyvi kivonatot értesítést kap:**

1. **a képviselőtestület tagjai**
2. **munkaügyi referens**
3. **kulturális referens**
4. **érintett**

Csongrád, 2020.január 13.

Bedő Tamás

polgármester